Kookkuns: Boplaas weer “Port van die Jaar”
Boplaas weer “Port van die Jaar”
Die Boplaas Familie-wingerde in Calitzdorp se Boplaas Cape Tawny Port het vir die tweede agtereenvolgende jaar die Suid-Afrikaanse Lugdiens se trofee gewen vir “Port van die Jaar”. Die port gaan op die SAL se eersteklas en besigheidsklas bedien word.
Boplaas Cape Tawny Port was ook verlede jaar die wenner van die trofee. Die Cape Tawny word vir 12 jaar in vate verouder voordat dit die pragtige rooi-bruin kleur kry van ‘n tipiese Tawny Port, met die kenmerkende neut- en kerskoekgeure.
Boplaas se verskillende porte het vanjaar uitstekend gevaar en het 'n reeks toekennings verwerf: 'n Veritas-dubbelgoud, 'n Michelangelodubbelgoud, 'n 'Beste Port'-toekenning by CAPPA- 'n vyfster Classic Wine-klassifikasie en 'n vyfstergradering deur Platter.
op 12/08/2014 02:32:00 pm 81 sterf in SA myne in 2018 | Netwerk24
81 sterf in SA myne in 2018
Deur Elvira Wood 01 Maart 2019 12:03
’n Totaal van 81 mynwerkers is verlede jaar in Suid-Afrika se myne dood.
Dit is minder as die 90 wat in 2017 dood is, maar meer as die 73 werkers wat in 2016 in myne gesterf het.
David Msiza, hoof-myninspekteur van die departement van minerale bronne, het Vrydag dié syfers in Pretoria bekend gemaak.
WATCH: Mr David Msiza, Chief Inspector of Mines, speaks on fatalities in the mining industry #MineSafetyStats2018 @DMR_SA pic.twitter.com/22dT3bPbp5
— Gwede Mantashe (@GwedeMantashe1) March 1, 2019
Die syfers sluit nie syfers in van onwettige myners wat in myne sterf nie.
Msiza het spesifiek die platinumsektor geluk gewens met ’n verbetering, waar die sterftesyfer met 59% gedaal het. Daar is verlede jaar 29 mynwerkers by platinummyne dood.
Gwede Mantashe, minister van minerale bronne.Foto: Elvira Wood
Die sterftesyfer in die steenkoolsektor is 10% laer.
Wat wel kommer wek is die drie groot rampe wat die mynbousektor verlede jaar getref het, sê Msiza. ’n Ramp word beskryf as ’n gebeurtenis waar vyf of meer werkers op een slag sterf.
Twee van die rampe was by goudmyne. Die derde was by ’n kopermyn buite Phalaborwa in Limpopo.
Sewe werkers is in Mei 2018 by Sibanye-Stillwater se Driefontein-goudmyn dood ná ’n grondstorting, gevolg deur vyf wat in Junie by sy Kloof-goudmyn weens ’n hitteprobleem dood is.
Ses mynwerkers is dood in ontploffing en brand by die Palabora Mining Company se myn in Julie.
“Ondersoeke na die rampe is onderweg om uit te vind presies wat gebeur het, en wat die nodige stappe is wat gedoen moet word om ongelukke te vermy,” sê Msiza.
Gwede Mantashe, minister van minerale bronne, sê 40 van die mynwerkers wat verlede jaar dood is, het by goudmyne gewerk.
Overview: Release of statistics on #MineHealthAndSafety performance for the 2018 https://t.co/AfMSfc1KMx
“Ek wil nie hê die goudmynmaatskappye moet verskonings soos dat myne diep, oud en gevaarlik is gebruik om die sterftes te verduidelik nie.
“As dit steeds ekonomies is om ’n myn te bedryf, moet dit veilig gedoen word,” sê hy.
Vanjaar het myne reeds vyf sterftes by die departement aangemeld. Dit is beduidend laer as die 14 wat in die eerste twee maande van verlede jaar aangemeld is.
Die Mineraleraad van Suid-Afrika (MRSA) het saam met sy lede en verskeie ander belanghebbendes verlede jaar groot planne bekend gemaak hoe om te verseker myne word veilig bedryf.
Roger Baxter, uitvoerende hoof van die MRSA, het in Augustus met die bekendstelling van die raad se veiligheidsveldtog gesê die hoë sterftesyfers is onaanvaarbaar.
“Dié statistieke is onaanvaarbaar. Daar was ’n toename in sterftes weens rotsstortings en seismiese gebeure. Ons het ’n spesiale taakspan saamgestel om oplossings te vind.”
Meer oor: Mynbou | Mynsterftes | Goudmyne
Cyril open nuwe sinkmyn in Noord-Kaap
Implats maak wins; bekommerd oor Eskom, staking
Nuwe ontdekking by Prieska-myn